

PROJEKTS uz 21.05.2024.

vēlamais datums izskatīšanai: Attīstības komitejā 12.06.2024.

domē: 27.06.2024.

sagatavotājs: Indra Murziņa

ziņotājs: Indra Murziņa

 LĒMUMS

Ādažos, Ādažu novadā

2024.gada 27.jūnijā **Nr.**«DOKREGNUMURS»

**Par lokālplānojuma nekustamajiem īpašumiem “Efejas” un “Pumpuriņi”, Garkalnē grozījumu izstrādes uzsākšanu**

Ādažu novada pašvaldības dome izskatīja Vārds Uzvārds (adrese adrese) un SIA “Esinvest” (reģistrācijas Nr. 40103998964, juridiskā adrese: Krastupes iela 2, Ādaži, Ādažu nov., Latvija, LV-2164, e-pasts: siaesinvest@gmail.com) 30.04.2024. iesniegumu (reģistrēts 30.04.2024., ar Nr. ĀNP/1-11-1/24/2374) ar lūgumu pieņemt Ādažu novada pašvaldības domes lēmumu par grozījumu uzsākšanu lokālplānojumā, kas apstiprināts ar Ādažu novada domes 23.11.2023. lēmumu (protokols Nr. 27, 25.§) “Par saistošo noteikumu “Lokālplānojuma, ar kuru groza teritorijas plānojumu nekustamo īpašumu “Efejas” (kadastra apz. 8044 012 0498) un “Pumpuriņi” (kadastra apz. 8044 012 0499), Garkalnē, Ādažu pagastā, Ādažu novadā, teritorijā, grafiskā daļa un teritorijas izmantošanas un apbūves noteikumi” projektu” un saistošajiem noteikumiem Nr. 44/2023 “Lokālplānojuma, ar kuru groza teritorijas plānojumu nekustamo īpašumu “Efejas” (kadastra apz. 8044 012 0498) un “Pumpuriņi” (kadastra apz. 8044 012 0499), Garkalnē, Ādažu pagastā, Ādažu novadā, teritorijā, grafiskā daļa un teritorijas izmantošanas un apbūves noteikumi” (turpmāk – Lokālplānojums), ar mērķi precizēt ielu sarkano līniju platumu un šķērsprofilus.

Izvērtējot ar iesniegumu saistītos apstākļus, tika konstatēts:

1. Saskaņā ar Lokālplānojuma grafiskās daļas karti “Funkcionālais zonējums” Lokālplānojuma teritorijā ir noteikts funkcionālais zonējums Savrupmāju apbūves teritorija (DzS), Savrupmāju apbūves teritorija (DzS1), Transporta infrastruktūras teritorija (TR), kā arī cita teritorija ar īpašiem noteikumiem (TIN18), kā arī attēlotas apgrūtinātās teritorijas un objekti, t.sk., noteiktas plānoto ielu sarkanās līnijas.
2. Lai precizētu ielu šķērsprofilus, ielu sarkano līniju platumu un attiecīgi funkcionālo zonējumu, ir nepieciešams izstrādāt grozījumus Lokālplānojumā.
3. Iesniegums izskatīts pašvaldības Tehniskajā komisijā 13.05.2024. un nolemts atbalstīt Lokālplānojuma grozījumu izstrādes uzsākšanu.

4. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;

5. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.

6. Teritorijas attīstības plānošanas likuma 24.panta trešā daļa noteic, ka lokālplānojumā paredzētā funkcionālā zonējuma vai teritorijas izmantošanas un apbūves noteikumu izmaiņas izstrādā normatīvajos aktos noteiktajā kārtībā kā lokālplānojuma grozījumus.

1. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punkts noteic, ka pašvaldības dome pieņem lēmumu par lokālplānojuma izstrādes uzsākšanu, kā arī apstiprina darba uzdevumu un izstrādes vadītāju.
2. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 94.punkts noteic, ka lokālplānojuma grozījumus izstrādā šo noteikumu 5.2. apakšnodaļā noteiktajā kārtībā. Grafisko daļu izstrādā visai lokālplānojuma teritorijai.
3. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 132.punkts noteic, ka pašvaldība vienojas ar lokālplānojuma ierosinātāju par tā izstrādi, noslēdzot attiecīgu līgumu. Līgumā nosaka pušu tiesības, pienākumus un atbildību un to pievieno pašvaldības lēmumam par lokālplānojuma izstrādes uzsākšanu.

Pamatojoties uz iepriekš minēto un Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu un 24.panta trešo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punktu, 94.punktu un 132.punktu, kā arī ņemot vērā domes Attīstības komitejas 12.06.2024. atzinumu, Ādažu novada pašvaldības dome

**NOLEMJ**:

1. Uzsākt lokālplānojuma nekustamajos īpašumos “Efejas” (kadastra apz. 8044 012 0498) un “Pumpuriņi” (kadastra apz. 8044 012 0499), Garkalnē, Ādažu pagastā, Ādažu novadā, grozījumu izstrādi.
2. Par lokālplānojuma grozījumu izstrādes vadītāju apstiprināt Ādažu novada vecāko teritorijas plānotāju Indru Murziņu.
3. Apstiprināt darba uzdevumu lokālplānojuma grozījumu izstrādei nekustamajos īpašumos “Efejas” (kadastra apz. 8044 012 0498) un “Pumpuriņi” (kadastra apz. 8044 012 0499) (pielikums Nr.1).
4. Lēmumu par lokālplānojuma grozījumu izstrādes uzsākšanu publicēt Teritorijas attīstības plānošanas informācijas sistēmā, pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Novada Vēstis”.
5. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
6. Pašvaldības izpilddirektora vietniecei veikt šī lēmuma izpildes kontroli.
7. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums lokālplānojuma grozījumu izstrādei uz 3 lp.
2. Lokālplānojuma grozījumu priekšlikums uz 1 lp.
3. Līguma par lokālplānojuma grozījumu izstrādi un finansēšanu projekts uz 5 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@TPN

@IDRV

Iesn.:

I.Murziņa, 20203786